L 103/44
LT
Europos Sąjungos oficialusis leidinys
2023 4 18
IV PRIEDAS
MATAVIMO METODAI IR SKAIČIAVIMAI Matavimai ir skaičiavimai atliekami pagal darniuosius standartus, kurių numeriai šiuo tikslu paskelbti Europos Sąjungos oficialiajame leidinyje, arba taikant kitus patikimus, tikslius ir atkuriamus metodus, kuriuose atsižvelgiama į visuotinai pripažintus pažangiausius metodus.
Atliekant tinklinių įrenginių bandymus taikomos toliau nurodytos bendrosios sąlygos: a) norint išmatuoti tinklinių įrenginių budėjimo veiksenos, jei tokia veiksena numatyta, energijos sąnaudas, visi įrenginio tinklo prievadai turi būti atitinkamai išjungti arba atjungti; b) jei pagal numatytą paskirtį įrenginiui reikalinga aktyvioji laidinė jungtis su vienu ar daugiau tinklo prievadų, užuot atjungus laidą, leidžiama tuos tinklo prievadus išjungti rankiniu būdu; c) matuojant tinklinės budėjimo veiksenos energijos sąnaudas ir atliekant elektros energijos sąnaudų valdymo funkcijos bandymus, taikoma ši procedūra: 1) jei įrenginyje yra du arba daugiau vieno tipo tinklo prievadų, atsitiktine tvarka pasirenkamas vienas iš tų prievadų ir prijungiamas prie tinkamo tinklo, kuris atitinka aukščiausią prievado specifikaciją.
Jei įrenginyje yra keli to paties tipo belaidžio tinklo prievadai, kiti belaidžio tinklo prievadai, jei įmanoma, išjungiami.
Jei įrenginyje yra keli to paties tipo laidinio tinklo prievadai, kiti tinklo prievadai atjungiami.
Jei yra tik vienas tinklo prievadas, tas prievadas prijungiamas prie tinkamo tinklo, kuris atitinka aukščiausią prievado specifikaciją.
Bandomasis įrenginys yra įjungtas.
Prietaisas, kuris nuotoliniu būdu duoda akstiną, kuris iš naujo aktyvina bandomąjį įrenginį, yra prijungtas prie tinkamo tinklo, įjungtas ir pasiruošęs prireikus duoti akstiną.
Įjungus bandomąjį įrenginį ir jam tinkamai veikiant, jam leidžiama persijungti į tinklinę budėjimo veikseną ir išmatuojamos elektros energijos sąnaudos.
Tada per tinklo prievadą įrenginiui duodamas atitinkamas akstinas ir patikrinama, ar įrenginys iš naujo aktyvinamas; 2) jei įrenginyje yra daugiau nei vieno tipo tinklo prievadų, toliau nurodyta procedūra kartojama su kiekvieno tipo tinklo prievadu.
Jei yra du arba daugiau tam tikro tipo tinklo prievadų, atsitiktine tvarka pasirenkama po vieną kiekvieno tipo tinklo prievadą ir tas prievadas prijungiamas prie tinkamo tinklo, kuris atitinka aukščiausią prievado specifikaciją.
Jeigu yra tik vienas tam tikro tipo tinklo prievadas, tas prievadas prijungiamas prie tinkamo tinklo, kuris atitinka aukščiausią prievado specifikaciją.
Nenaudojami laidinio tinklo prievadai atjungiami, o nenaudojami belaidžio tinklo prievadai išjungiami.
Bandomasis įrenginys yra įjungtas.
Prietaisas, kuris nuotoliniu būdu duoda akstiną, kuris iš naujo aktyvina bandomąjį įrenginį, yra prijungtas prie tinkamo tinklo, įjungtas ir pasiruošęs prireikus duoti akstiną.
Įjungus bandomąjį įrenginį ir jam tinkamai veikiant, jam leidžiama persijungti į tinklinę budėjimo veikseną ir išmatuojamos elektros energijos sąnaudos.
Tada per tinklo prievadą įrenginiui duodamas atitinkamas akstinas ir patikrinama, ar įrenginys iš naujo aktyvinamas; Jei vienas fizinis tinklo prievadas naudojamas kaip prievadas, per kurį veikia dviejų arba daugiau tipų (loginiai) tinklo prievadai, ši procedūra kartojama su kiekvieno tipo loginiu tinklo prievadu, atjungus kitus loginius tinklo prievadus; d) visų rūšių buitinių kavavirių matavimai atliekami baigus paskutinį kavos virimo ciklą arba, jei taikytina, baigus nuovirų šalinimo procesą, išsivalymo procesą ar bet kokią naudotojo atliekamą operaciją, nebent būtų įjungtas pavojaus signalas, reikalaujantis naudotojo įsikišimo, kad būtų išvengta galimo gedimo ar nelaimingo atsitikimo.